Onilsavatnet

Onilsavatnet er en innsjø i Tafjordvassdraget i Tafjord, Fjord kommune i Møre og Romsdal. Den er regulert til magasin for Tafjord 1 kraftverk. 

Vannet føres nå til Tafjord 1 gjennom en tunnel utsprengt i fjellet, mens det ved den opprinnelige utbyggingen ble ført i rør til kraftverket. Rørgaten og den gamle kraftstasjonen ble tatt ut av bruk i 1989. Reguleringshøyden er 160 til 177 moh. og rommer . Innsjøens overflate har et areal på . Største dybde (målt i 1920 ved overflate 176 moh) er 40 meter. Anlegget ble tatt i bruk i 1923 som den første del av utbyggingene i Tafjord. Mellom Onilsavatn og kraftstasjonen er elven normalt tørrlagt. 
Kraftverket Tafjord 2 ligger ved og har utløp til Onilsavatnet. Etter utbyggingen av Tafjord 4 på 1960-tallet samles utløp og tilsig fra Rødalen og Reindalen i Zakariasvatnet, og føres i tunnel forbi Onilsavatnet direkte til kraftstasjonen ved fjorden. Elven mellom Onilsavatnet og Zakariasvatnet er etter dette normalt tørrlagt. Onilsavatnet hadde før utbygging utløp til Tafjordelva og tilsig fra Rødalselva og Kaldhuselva.

 Referanser 
Tenfjord, Johan Kåre (1992): Tafjord Kraftselskap 1917–1992. Ålesund: Kraftselskapet.

 Eksterne lenker 
NVE dybdekart, Onilsavatnet

Kategori:Innsjøer i Fjord
Kategori:Reservoarer i Møre og Romsdal
Kategori:Tafjordvassdraget
Kategori:Norddal